Tengku Zulpuri Shah Raja Puji

YBM Tengku Zulpuri Shah Raja Puji adalah Timbalan Menteri Air, Tanah dan Sumber Asli yang dilantik pada 2 Julai 2018. Beliau juga merupakan Ahli Parlimen Raub.

Tengku Zulpuri Shah Raja Puji, merupakan anak kepada Tengku Puji Tengku Abdul Hamid, Mantan Timbalan Pesuruhjaya PAS Pahang yang juga bekas Ahli Jawatankuasa (AJK) PAS Pusat. Tengku Zulpuri merupakan seorang ahli perniagaan dan juga merupakan AJK DAP Pahang,Timbalan Pengerusi DAP Raub dan Ahli Parlimen Raub. Beliau juga telah dilantik sebagai Ahli Majlis Perbandaran Selayang, Selangor pada tahun 2009.

Bekas Timbalan Menteri Air, Tanah Dan Sumber Asli, Tengku Zulpuri Shah Raja Puji merupakan Ahli Parlimen Raub Pahang selama sepenggal.

Beliau merupakan Naib Pengerusi DAP Pahang merangkap Naib Pengerusi Kebangsaan DAP Pusat.

Bekas Ahli Majlis Perbandaran Selayang Selangor selama empat tahun pernah menyandang ADUN Mentakab selepas menang Pilihan Raya Umum ke-13 (PRU13).

Tengku Zulpuri menjadi ahli DAP pada tahun 2000, kemudian dilantik Ahli Jawatankuasa (AJK) DAP Pahang pada 2008.

Sebelum menceburi bidang politik, beliau pernah bekerja dengan sebuah syarikat Jepun di Kawasan Zon Perdagangan Bebas P1 Selangor.

Dalam penglibatan badan bukan berkanun, beliau pernah dilantik Setiausaha Agung Persatuan Kontraktor Elektrikal, Elektronik dan Mekanikal Melayu Malaysia pada 2008 hingga 2009.

Semasa PRU14, Tengku Zulpuri daripada Pakatan Harapan menang dengan mendapat 20,659 undian ketika menentang Chew Mei Fun daripada parti Barisan Nasional yang mendapat 17,500 undi dengan majoriti undi sebanyak 3,159.

Kerjaya:

 Ahli Parlimen Raub Pahang (2018 hingga kini)
 Timbalan Menteri Air, Tanah Dan Sumber Asli (2 Julai 2018 hingga 24 Februari 2020)
 ADUN Mentakab (2013 hingga 2018)
 Ahli Majlis Perbandaran Selayang Selangor (2009 hingga 2013)
 Ahli Perniagaan

Jawatan disandang dalam politik:

 Naib Pengerusi Kebangsaan DAP Pusat
 Naib Pengerusi DAP Pahang
 Ketua ADUN Pembangkang Pahang (2013 hingga 2018)
 AJK DAP Pahang (2008)

Penglibatan dalam Badan Bukan Berkanun:

 Setiausaha Agung Persatuan Kontraktor Elektrikal, Elektronik dan Mekanikal Melayu Malaysia (2008 hingga 2009)

Pendidikan:

 Ijazah Sains Perubahan Homeopath (2005)
 Ijazah Sarjana Muda Kejuruteraan Elektrik UTM (2000)
 Diploma Problem Colving & Creativity (2002)
 Diploma kejuruteraan elektrik kuasa UITM Shah Alam (1984 hingga 1987)
 Politeknik Kuantan (1981 hingga 1983)
 Sekolah Menengah Teknik Kuantan (1980 hingga 1982)
 Sekolah Menengah Kebangsaan Dong Raub (1977 hingga 1979)
 Sekolah Kebangsaan Teruntum Kuantan (1971 hingga 1976)

Keputusan pilihan raya

Rujukan

Pautan luar

Muslim Malaysia
Ahli politik Malaysia berketurunan Melayu
Anggota Parti Tindakan Demokratik
Ahli Dewan Rakyat, Parlimen Malaysia ke-14
Ahli Dewan Undangan Negeri Pahang ke-15
Ahli Dewan Undangan Negeri Pahang ke-13
Ahli pembangkang Kerajaan Muhyiddin Yassin